චීනයේ වයස අවුරුදු 18ට අඩු දරුවන්ට ඔන්ලයින් වීඩියෝ ක්‍රීඩාවල නිරත විය හැකි කාලය පැයකට සීමා කිරීමට චීනයේ වීඩියෝ ක්‍රීඩා පරිපාලකයින් පියවර ගෙන ඇත.ඒ අනුව, දරුවන්ට ඔන්ලයින් ක්‍රීඩාවල නිරත විය හැකි වන්නේ සිකුරාදා, සති අන්තයේදී සහ නිවාඩු දිනවල පමණක් වන අතර එයද පස්වරු 8 සිට 9 දක්වා දිනකට පැයක් පමණක් දක්වා සීමා කර තිබේ.තවද ඔන්ලයින් වීඩියෝ ක්‍රීඩා නිපදවන සමාගම් සම්බන්ධයෙන් අධීක්ෂණයකිරීම් ඉහළ දැමීමටත් චීන බලධාරීන් තීරණය කර ඇති බව වාර්තා වේ.පනවා ඇති නව සීමාවලින් බැහැරව දරුවන් ඔන්ලයින් ක්‍රීඩාවල නිරතවීම වැළැක්වීම සඳහා අවශ්‍ය පියවරගන්නා ලෙස බලධාරීන් පරිගණක ක්‍රීඩා නිපදවන සමාගම්වලින් ඉල්ලා තිබේ.